# Mariner

Un mariner és una persona que treballa professionalment en la maniobra d'un vaixell o de qualsevol embarcació.

## Citacions

* El bon marit estima la llar, com els bons marins estimen el mar, malgrat les tempestes.
    (en castellà) El buen marido ama el hogar, como los buenos marinos aman el mar; a pesar de las tormentas.
       — Noel Clarasó

## Dites populars

* A lluna gitada, mariner en peus.
* A on hi ha patró, no mana mariner.
* Barco a la capa, mariner a l'hamaca.
* Cel ras i estels llampurnents, poca feina pels mariners.
* El bon mariner fa bon patró, i el bon patró fa bon mariner.
* El bon mariner, mirant la lluna ja sap son quefer.
* El mariner i son vaixell, tenen la mateixa pell.
* Els focs de Sant Elm, el mariner tem.
* El pare mariner, el fill mercader i i el nét a captar.
          Dit quan l'hereu malbarata el patrimoni familiar.
* En bona mar, tothom és bon mariner.
    (var.) Quan la mar va bé, tothom és bon mariner.
* Gelós i mariner, bona desgràcia té.
* La cordonada de Sant Francesc, la temen els pescadors i els mariners.
* Llebeig? Mariner, perdut et veig.
* Lluna ajaguda, mariner dret; lluna dreta, mariner ajagut.
* Mals mariners, bon vaixell.
* Mariner de muntanya, sempre troba la mar plana.
* Mariner i pescador, de la gent el bo i millor.
* Mariner que dorm no mena vaixell.
* Moliner i mariner, vent els fa mal i vent els fa bé.
* Ni en llevant ni en llebeig, mariner, segur no et veig.
* No et casis amb cap ferrer, que sempre hauràs de rentar; casa't amb un mariner que ja ve net de la mar.
* No pot dir cap mariner: d'aquesta aigua no beuré.
* Per fer de mariner i de moliner cal molt saber.
* Pescant crancs o caçant rates, mariner, posa't sabates.
* Quan resa el mariner, és molta la por que té.
* Quan vegis les estrelles, mariner, iça les veles.
* Qui no vol fer bondat, a mariner o a soldat.
* Quin temps fa, mariner? Demà t'ho diré.
* Sant Elm a coberta, mariner alerta.
* Tot mariner de puny clos, creix dins s'aigo com s'arròs.(Mall.)
* Tres coses fan mal mariner: renegar, no saber nedar i gras estar.
* Tres coses fan un bon mariner: ésser lleuger, bon ull haver i molta mar saber.

## Referències

* ↑ Doval, Gregorio. 1001 citas y frases ingeniosas sobre el hombre y la mujer. Madrid: Santos Rodríguez, 2008.
* 1 2 3 4 5 6 7 8 9 «Mariners». ParemioRom : Paremiologia romànica: refranys meteorològics i territori. Barcelona: Departament de Filologia Romànica, Universitat de Barcelona, 2011. [Consulta: 6 setembre 2014].
* ↑ Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 12 setembre 2024].
* 1 2 Amades, 1938.
* 1 2 3 4 5 Moragas Botey, 1995, p. 267-268.
* 1 2 3 4 5 6 7 8 9 10 Alcover, Antoni M.; Moll, Francesc de B. «Mariner». A: Diccionari català-valencià-balear. Barcelona: IEC, 2002.
* 1 2 3 4 5 Parés i Puntas, 1999.
* ↑ Amades, 2006, p. 62.
* ↑ Amades; Tarín, 1954, p. 19-21.

## Bibliografia

* Amades, Joan. Llibre del temps que fa. Barcelona: La Neotípia, 1938 (Primer llibre de les set sivelles).
* Amades, Joan. Refranys i dites (Ed. facsímil) (en català). Tarragona: L'Agulla de cultura popular, 2006 (Biblioteca de tradicions populars, núm. 32). ISBN 8496294218.
* Amades, Joan; Tarín, José. Leyendas y tradiciones marineras. Barcelona: Diputación Provincial, 1954, p. 19-21 [Consulta: 1544402007].
* Moragas Botey, Joaquim. Famílies marineres de Premià. Argentona: L'Aixernador Edicions, 1995. ISBN 84-88568-16-9.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.